 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራዊ መድሃኔ ተስፋማርያም ነቲ ዝተበየነሉ ናይ 5 ዓመት ማእሰርቲ ይግባይ ኢሉ 29 ሕዳር 2019 ምንጪ ስእሊ, Reuters መግለጺ ስእሊ, ብጌጋ ኣብ ሱዳን ታታሒዙ ናብ ኢጣልያ ዝተሰጋገረ መድሃኔ ተስፋማርያም ኣብ ዓዲ ጣልያን ብግጉይ መንነት ተኸሱሱ ንልዕሊ ሰለስተ ዓመታት ተኣሲሩ ዝነበረ ኤርትራዊ መድሃኔ ተስፋማርያም በርሀ ኣብ ወርሒ ሓምለ ብዛዕባ ርእሱ ዝሃቦ ምስክርነት ሓቀኛ ምዃኑን እቲ ዕሉል ኣሰጋጋሪ ተባሂሉ ዝድለ መድሃኔ የሕደጎ መርእድ ጀነራል ከም ዘይኮነን ቤት ፍርዲ ጥልያን ነጻ ከም ዝተባሃለ ዝዝከር ኮይኑ ኣብቲ እዋን መድሃኔ ምስ ኣብ ሊብያ ዝነበረ ኣሰጋገርቲ ብቴሌፎን ይራኸብ ነይሩ ብምባል ቤት ፍርዲ ንሓሙሽተ ዓመት ማሰርቲ ፈሪድዎ ሰለስተ ዓመት ኣብ ማእሰርቲ ብምጽንሑ ግን እቲ ዝተረፈ ክልተ ዓመት ናጻ ተባሂሉ ተፈቲሑ ይኹን እምበር እቲ ብይን ገበነኛ ከም ዝኾነዩ ዘቑጽሮ ስለዚ ድማ መድሃኔን ጠበቕኡ ሚኬኤለ ካላንትሮፖን እቲ ዝተውሃበ ናይ 5 ዓመት ፍርዲ ፍትሓዊ ኣይነበረን ብምባል ይግባይ ኢሎም ኣለዉ ብ24 ግንቦት 2016 ማዕከናት ዓለም መንግስቲ ሱዳን ኢጣልያ እንግሊዝን ሽወደንን ብሓባር ብዝገበርኦ ስርሒት ነቲ ቀንዲ ኣብ መስመር ሊብያ ኣውሮጳ መትኒ ዝኾነ ብዘይሕጋዊ ምስግጋር ሰባት ዝኽሰስ ብጀነራል ዝፍለጥን መድሃኔ ይሕደጎ መርእድ ዝብሃል ኣብ ትሕቲ ቀይዲ ኣእትየንኦ ክብላ ኣቃሊሐን መድሃኔ ተስፋማርያም በርሀ ናጻ ክልቀቕ ቤት ፍርዲ ወሲኑ ንልዕሊ ሰለስተ ዓመታት ብዝተገበረ መስርሕ ምጽራይ እዩ ኸኣ መድሃኔ ተስፋማርያም በርሀ ናጻ ዝተብሃለ ጠበቓ መድሃኔ ዝኾነ ሚኪኤለ ካላንትራፖ ግን እቲ ቤት ፍርዲ ብዝተኣሰሮ ነጻ ምባሉ ጌጋ እዩ ብምባል ይግባይ ከምዝበሉ ምስ ቢቢሲ ኣብ ዝገበሮ ቃለ መሕተት ሓቢሩ እቲ ዝተዋህቦ ፍርዲ ንኣርባዕተ ሰባት ብዘይጋዊ ኣገባብ ናብ ኢጣልያ ክኣትዉ ደጊፉ ዝብልዩ እቲ ጸገም ግን ሓደ ኣርባዕተ ኣይኮኑን ክልተዮም ክልቲኦም ድማ ኣብ ሊብያ ኣብ ሐደጋ ዝነበሩ ቤተሰቡዮም ኩሉሰብ ከም ዝፈልጦ ኣብ መዳጎኒ ሊብያ ዝርከቡ ኩሉ ሳዕ ኣብ ትሕቲ ንሂወቶም ሓደገኛ ዝኾነ ኩነታትዮም ዝርከቡ ስለዚ መድሃኔ ነቶም ኣሰጋገርቲ እንተ ዘይከፍሎም ነይሩ ብሂወትውን ኣይምሃለዉን ይኾኑ ሕጂ ግን ብሂወት ኣለዉ ሓዲኦም ኣብ ኖርወይ እቲ ሓደ ድማ ኣብ ስዊዘርላንድ ኣለዉ ኩሉ ስደተኛ ዝገብሮዩ ነቶም ኣሰጋገርቲ ናይ ግድን ክኸፍሎም ኣለዎ ከምዚ ብምግባሩ ከምዚ ዓይነት ብይን ክወሃቦ ጌጋዩ ኢልና ኢና ንኣምን ኢሉ ሚካኤል ካላንትራፖ እቶም ንመድሃኔ ተስፋማርያም ብጌጋ ኣብ ቀይዲ ዘእተውዎ ሰብመዚ ጸጥታ በቲ ዝገበርዎ ጌጋ ከምዘይታኣመኑ ብምግላጽ ቤት ፍርዲ ጥራይዩ ጌጋኡ ተኣሚኑ ድሕሪ ምባል ኣኽባር ሕጊ ሕጂውን ገበን ጌሩ ኢሉ ከም ዝኣምን ተዛሪቡ ኣብዚ ጉዳይዚ እቲ ቀንዲ ዝተዓወተ እቲ ናይ ሓቂ ኣሰጋገሪ መድሃኔ መርእድ እዩ ምኽንያቱ ንሰለስተ ዓመት ናጻ ተገዲፉ ሰብ ዘሰጋግር ዘሎ ገበነኛዩ እዚ ድማ ኣብ ኣውሮጳን ኢጣልያን ንሚስኪን ሰብ ኣብ ፍርዲ እናቕረብና ንገበነኛታት ግን ናጻ ክኸዱ ንሓድጎም ስለዘለናዩ ይብል ሚኪኤለ ካላንትራፖ መድሃኔ ተስፋማርያም ሕጂ ኣብ ከመይ ኩነታት ከምዝርከብ ክገልጽ እንከሎ ድማ ዝኾነ ደገፍ ኣይረኸበን ቤተሰቡዮም ዝሕግዝዎ ዘለዉ ዕቑባ ረኺቡሎ ኩሉ ኣድላዪ ወረቓቕቲ ክወሃቦዩ ዝጽበ ዘሎ እንተኾነ ግን ኣዝዩዩ ሓሪቑ ዘሎ ምኽንያቱ ብዘይገበሮ ገበን ከምዚ ዓይነት ፍርዲ ክረክብ ኣይተጸበየን እቲ ይግባይ ክዕወት ደዩ ኣይኮነን ዝብል ሻቕሎትውን ሓዲርዎሎ እቲ ጠበቓ ከም ዝብሎ እቲ ኣብ ከተማ ፓለርሞ ዝረአ ናይ ይግባይ ጉዳይ ኣብ መጀመርታ ናይዚ ዝመጽእ ዓመት ክረአ ትጽቢት ከም ዝገብርውን ገሊጹ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 